ବେଡାକୁଇଲିନ

ବେଡାକୁଇଲିନ (ଇଂରାଜୀ ଭାଷାରେ Bedaquiline, ବିକ୍ରୟ ନାମ ସିରଟୁରୋ Sirturo) ଏକ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ଦିଆଯାଏ । ମଲ୍ଟିଡ୍ରଗ ରେଜିସ୍ଟାଣ୍ଟ ଯକ୍ଷ୍ମା (multidrug-resistant tuberculosis ବା MDR-TB) ରୋଗରେ କୌଣସି ଔଷଧ କାମ ନ କରୁଥିଲେ ଏହି ଔଷଧ ଦିଆଯାଏ । ଅତି କମ୍‌ରେ ଅନ୍ୟ ତିନୋଟି ଯକ୍ଷ୍ମା ଔଷଧ (medications for tuberculosis) ସ‌ହିତ ଏହି ଔଷଧ ଦିଆଯାଏ । ଏହି ଔଷଧ ପାଟିରେ ଦିଆଯାଏ । 

ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଗଣ୍ଠି ଯନ୍ତ୍ରଣା (joint pains), ମୁଣ୍ଡବଥା ଓ ଛାତି ଯନ୍ତ୍ରଣା ହୋଇପାରେ ।  ସାଂଘାତିକ ପ୍ରତିକ୍ରିୟାରେ ଦୀର୍ଘ କ୍ୟୁଟି (QT prolongation) ହୁଏ, ଯକୃତ ସମସ୍ୟା, ଓ ମୃତ୍ୟୁ ସଙ୍କଟ ଅଧିକ ହୁଏ । ଗର୍ଭାବସ୍ତାରେ କ୍ଷତି ହେବା ଜଣାଯାଇନଥିଲେ ମଧ୍ୟ ଏହା ଉପରେ ଅଧିକ ଅନୁଶୀଳନ ହୋଇନାହିଁ । ଏହା ଡାଏରୀକୁଇନୋଲିନ ଆଣ୍ଟିମାଇକୋବ୍ୟାକ୍ଟେରିଆ (diarylquinoline antimycobacterial) ଶ୍ରେଣୀର ଔଷଧ । ମାଇକୋବ୍ୟାକ୍ଟେରିଅମ ଟ୍ୟୁବରକୁଲୋସିସ (M. tuberculosis) ଜୀବାଣୁର ଏଟିପି ପ୍ରସ୍ତୁତ କରିବା ଶକ୍ତିକୁ ଏହି ଔଷଧ ଅବରୋଧ କରେ ।

ସନ ୨୦୧୨ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ବେଡାକୁଇଲିନ ସ୍ୱୀକୃତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ  । ଛଅ ମାସର ଔଷଧ ଖର୍ଚ୍ଚ ସ୍ୱଳ୍ପ ଆୟ ଦେଶମାନଙ୍କରେ ୯୦୦, ମଧ୍ୟମ ଆୟକାରୀ ଦେଶମାନଙ୍କରେ ୩୦୦୦ ଓ ଉଚ୍ଚ ଆୟକାରୀ ଦେଶମାନଙ୍କରେ ୩୦,୦୦୦ ଆମେରିକୀୟ ଡଲାର ଖର୍ଚ୍ଚ ହୁଏ ।

 ଆଧାର 

ଶ୍ରେଣୀ:ଔଷଧ